Јавном водопривредном предузећу „Воде Војводине“ посао обрачуна и наплате накнаде за одводњавање поверен је према Закону о водама од 1. јануара 2017. године. До тада је овај посао радила Пореска управа.

ЈВП „Воде Војводине“ је државно предузеће, основано да обавља посао од **општег интереса** и, сходно томе, да послује према важећим законима Републике Србије. За посао обрачуна и наплате накнаде за одводњавање, стриктно се руководимо Законом о водама, Законом о накнадама за коришћење јавних добара, Законом о општем управном поступку и Републичком Уредбом о висини водних накнада, **а границе мелиоративних подручја утврђене су у складу са покрајинском одлуком из 2011. Године. На све то ЈВП „Воде Војводине“ не може утицати, али мора поштовати важеће законске прописе и одлуке.**

**Наплаћена средства евидентирају се у Буџетском фонду за воде АП Војводине**, а користе се **наменски** за одвођење сувишних вода са подручја Војводине.

Пре или касније, у зависности од количине падавина, густине каналске мреже, састава и начина обраде земљишта, вода стиже најпре до мањих канала, затим до већих канала и црпних станица, а потом до Хидросистема ДТД и великих водотока који су главни одводници воде. Одржавање тако великог система захтева много средстава, а делимично се финансира и од накнаде за одводњавање. Од функционисања система за одводњавање директно или индиректно зависи 1,8 милиона хектара земљишта, односно више од 80 процената покрајине.

Накнада за одводњавање је **јавни приход, није нова обавеза за пољопривреднике (некада се звала водни допринос)** и према законима Републике Србије **сви обвезници** је морају плаћати. **Обвезник накнаде за одводњавање је власник или корисник пољопривредног, шумског, грађевинског и другог земљишта обухваћеног границама мелиоративних подручја.**

ЈВП „Воде Војводине“ **није надлежно** за проблеме у насељеним местима, тај део посла у надлежности је **локалних комуналних предузећа.**

Напомињемо да&nbsp;водопривредна делатност није ни услужна, нити комунална, ради се о **редовном одржавању система у функцији општег интереса.** Уколико пресуши или изостане извор финансирања водопривреде, Војводина би се могла вратити у стање од пре три века - непрегледно мочварно и опустошено пространство.